Diari Oficial de la Generalitat Valenciana


Sumari del DOGV 6904, del 16-11-2012 (2012/9963)

Notificació de la sentència dictada en el procediment familiar per guarda, custòdia i aliments de fill menor extramatrimonial 41/2012.
--------------------------------------------------------------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9963


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el procediment familiar per guarda, custòdia i aliments de fill menor extramatrimonial 41/2012. [2012/9963]  
Assumptes civils juí família guarda, custòdia, aliments fill menor no matrimoni no consensuat 000041/2012  
Part demandant: Petronela Roxana.  
Part demandada: Dumitru Daniel Molea.  
Sobre: guarda, custòdia o aliments de fills menors no matrimonials no consensuats.   
En el juí a què es fa referència més amunt s'ha dictat la sentència en data 11 de juliol de 2012, que té l'encapçalament i dispositiva següents:  
«Sentència número 33/2012   
València, 11 de juliol de 2012   
Carmen Grau Sánchez, magistrada jutgessa del Jutjat de Violència Sobre la Dona número 2 de València, he vist estes actuacions sobre mesures de fills extramatrimonials número 41/2012, promogudes per Petronela Roxana Tanasa, representada per la procuradora dels tribunals Paula Miguel Ruiz i defesa pel lletrat José Pérez Sáez, contra Dumitru Daniel Molea, declarat en rebel·lia, i en què ha sigut part el Ministeri Fiscal.   
Dispositiva   
Dispose l'adopció de les mesures següents respecte de la filla comuna menor d'edat, A. M. M.   
1. L'atribució de la guàrdia i custòdia de la filla comuna menor d'edat, A. M. M., a sa mare Petronela Roxana Tanasa, i la pàtria potestat serà compartida per ambdós progenitors.   
2. S'establix el següent règim de visites entre el pare i la seua filla menor:   
Una primera fase, de sis mesos de duració, consistent en caps de setmanes alterns, visites que cal desenrotllar al punt de trobada familiar siti al carrer de Genaro la Huerta s/n, en la modalitat de visites tutelades i en la franja horària de disponibilitat del centre. Una segona fase, de sis mesos de duració, consistent en dissabtes i diumenges alterns, sense pernocta, des de les 10.00 hores fins a les 20.00 hores, amb el lliurament i l'arreplega de la menor al punt de trobada familiar (visites supervisades). Una tercera fase, fins que la menor complisca l'edat de tres anys, de dissabtes i diumenges alterns, sense pernocta, des de les 10.00 hores fins a les 20.00 hores, amb els lliuraments i les arreplegues al domicili matern i una visita intersetmanal (a falta d'un acord entre les parts, els dimecres), des de les 17.00 hores fins a les 20.00 hores, amb lliuraments i arreplegues al domicili matern. Una quarta fase, quan la menor complisca l'edat de tres anys, de caps de setmana alterns des del divendres a les 18.00 hores fins al diumenge a les 20.00 hores. Visita intersetmanal (a falta d'un acord entre les parts, els dimecres), des de les 17.00 hores fins a les 20.00 hores. Meitat de vacances escolars de Nadal, Falles, Setmana Santa i estiu (estes últimes en períodes quinzenals), triant el període, per al cas de discrepància, la mare els anys parells i el pare els imparells, amb lliuraments i arreplegues al domicili matern. El pas de la primera a la segona fase i de la segona a la tercera estarà condicionat a l'existència d'un informe favorable del punt de trobada familiar. Els lliuraments i arreplegues al domicili matern es realitzaran per mitjà d'una tercera persona per al cas que existisca una pena o mesura que impedisca al pare acostar-se a la mare.  
3. Dumitru Daniel Molea ha de pagar, en concepte de pensió d'aliments a la seua filla menor d'edat, la suma de 175 euros mensuals, suma que ha de pagar per mesos anticipats dins dels cinc primers dies de cada mes i en el compte bancari que a este efecte designe la part actora, suma pecuniària que serà anualment actualitzada segons la variació que experimente en relació amb l'IPC.  
Els gastos extraordinaris necessaris (entenent com a tals els sanitaris no inclosos en la Seguretat Social), s'abonaran per ambdós progenitors per parts iguals, i caldrà que hi haja, respecte dels no necessaris, el consentiment previ d'ambdós progenitors.  
Tot això sense fer una condemna especial a les costes d'este procediment.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i portar-ne una testimoniança a les actuacions originals, i que serà notificada a les parts, fent-los saber que contra esta sentència podran interposar un recurs d'apel·lació, dins dels 20 dies següents al dia que es notifique. Ho pronuncie, mane i firme. El recurs no s'admetrà si en interposar-lo la part no acredita haver consignat en l'entitat Banesto i en el compte de depòsits i consignacions obert a nom d'este Jutjat (71875834/33/006508), amb referència a este procediment, la quantitat de cinquanta (50) euros en concepte de depòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre), llevat que tinga reconegut el dret d'assistència jurídica gratuïta».   
Atés que es desconeix el domicili o residència actuals de la part demandada, per una resolució del dia de hui, de conformitat amb el que disposen els articles 156.4 i 164 de la Llei 1/2000 d'Enjudiciament Civil, s'ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a terme la diligència de notificació de la sentència.   
  
  
València, 15 d'octubre de 2012.- La secretària judicial: Maria Asunción Beneyto Torres.